CELEX: 32011R0783
Language: sl
Date: 2011-08-05 00:00:00
Title: Izvedbena uredba Komisije (EU) št. 783/2011 z dne 5. avgusta 2011 o spremembi Uredbe (EU) št. 724/2010 o podrobnih pravilih za izvajanje zaprtij v realnem času za nekatere vrste ribolova v Severnem morju in Skagerraku

6.8.2011   
            
            
               SL
            
            
               Uradni list Evropske unije
            
            
               L 203/7
            
         IZVEDBENA UREDBA KOMISIJE (EU) št. 783/2011
   z dne 5. avgusta 2011
   o spremembi Uredbe (EU) št. 724/2010 o podrobnih pravilih za izvajanje zaprtij v realnem času za nekatere vrste ribolova v Severnem morju in Skagerraku
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 51(3) Uredbe,
   ob upoštevanju naslednjega:
   
               (1)
            
            
               V skladu s členom 4 Uredbe Komisije (EU) št. 724/2010 (2) je sprožitvena raven ulova 15 % teže nedoraslih trsk, vahenj, sajev in molov, kadar pa količina trske v vzorcu preseže 75 % količine vseh štirih vrst v izvleku, je sprožitvena raven ulova 10 % teže nedoraslih organizmov teh vrst.
            
         
               (2)
            
            
               V skladu s Prilogo I k Uredbi (EU) št. 724/2010 se vzorec vzame, če se oceni, da je v izvleku najmanj 300 kg trske, vahnje, saja in mola.
            
         
               (3)
            
            
               Kot je bilo poudarjeno na posvetovanjih o ribištvu za leto 2011 med Unijo in Norveško, ki so potekala 4. decembra 2010, je primerno, da Unija spremeni glavne parametre sistema za zaprtja v realnem času v Severnem morju in Skagerraku, tj. sprožitveno raven ulova in najmanjšo ocenjeno količino zadevnih rib v izvleku, da bi ta sistem tako postal učinkovitejši.
            
         
               (4)
            
            
               Uredbo (EU) št. 724/2010 je zato treba ustrezno spremeniti.
            
         
               (5)
            
            
               Odbor za ribištvo in ribogojstvo ni podal mnenja v zvezi z ukrepi, predvideni s to uredbo –
            
         SPREJELA NASLEDNJO UREDBO:
   Člen 1
   Uredba (EU) št. 724/2010 se spremeni:
   
               1.
            
            
               Člen 4 se nadomesti z naslednjim besedilom:
               „Člen 4
               Sprožitvena raven ulova
               1.   Raven ulova, ki sproži zaprtja ribolova v realnem času, iz člena 51 Uredbe (ES) št. 1224/2009 je 10 % teže nedoraslih organizmov glede na skupno količino vseh štirih vrst iz člena 2 v izvleku.
               2.   Če pa količina trske v vzorcu preseže 75 % skupne količine vseh štirih vrst v izvleku, je sprožitvena raven ulova 7,5 % teže nedoraslih organizmov glede na skupno količino vseh štirih vrst v izvleku.“
            
         
               2.
            
            
               Točka 3 Priloge I se nadomesti z naslednjim besedilom:
               
                           „3.
                        
                        
                           Vzorec se vzame, če se oceni, da je v izvleku najmanj 200 kg katere koli kombinacije trske, vahnje, saja ali mola skupaj.
                           
                                       (a)
                                    
                                    
                                       Najmanjša velikost vzorca je 200 kg katere koli kombinacije trske, vahnje, saja ali mola.
                                    
                                 
                                       (b)
                                    
                                    
                                       Vzorec je treba vzeti tako, da odraža sestavo ulova glede na štiri vrste.
                                    
                                 
                                       (c)
                                    
                                    
                                       Vzorec se po potrebi glede na količino ulova vzame na začetku ulova, med njim in na koncu ulova.“
                                    
                                 
                     
         Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 1.
   
      (2)  UL L 213, 13.8.2010, str. 1.